b'\n_START_ARTICLE_\nPamantasang Comenius sa Bratislava\n_START_PARAGRAPH_\nAng Pamantasang Comenius sa Bratislava (Eslobako: Univerzita Komensk\xc3\xa9ho v Bratislave; Ingles: Comenius University in Bratislava) ay ang pinakamalaking unibersidad sa Slovakia. Karamihan sa mga fakultad nito ay matatagpuan sa Bratislava. Ito ay itinatag noong 1919, ilang sandali matapos ang paglikha sa\xc2\xa0Czechoslovakia. Ito ay ipinangalan kay\xc2\xa0Jan Amos Comenius, isang guro at pilosopong Czech noong ika-17 siglo._NEWLINE_Noong 2006, ang unibersidad\xc2\xa0ay may higit sa 30,000 mag-aaral at 2,000 miyembro ng kahuruan. Tulad ng karamihan sa mga unibersidad sa Slovakia, malaking bahagi ng pondo nito ay nagmula sa pamahalaan. Kahit na nagkaroon ng mga plano upang simulan ang paniningil ng mga bayarain\xc2\xa0sa mga mag-aaral sa unibersidad sa Slovakia sa loob ng ilang taon, ang isa sa mga pagtatangka ay nabigong makakuha ng sapat na suporta sa parliyamento noong Mayo 2005._NEWLINE_Matapos ang rebolusyong anti-Komunista na tinatawag na "Velvet revolution" noong 1989, ang unibersidad ay lumikha ng isang\xc2\xa0demokratikong\xc2\xa0pamamahala sa sarili, at ang mga mandatoryong kurso sa ideolohiyang Marxista\xc2\xa0ay binuwag. Sumanib sa unibersidad ang\xc2\xa0Roman Catholic Faculty of Teolohiya at Evangelical Theological Faculty._NEWLINE_Ang pagbabagong-anyo ng Slovakia patungo sa ekonomiyang merkado ay lumikha ng pangangailangan para sa mga propesyonal sa pamamahala at agham pinansiyal. Bilang resulta, ang_NEWLINE_unibersidad ay nagtatag ng Faculty of Management noong\xc2\xa01991 at Faculty of Social and Economic Sciences noong 2002. Noong\xc2\xa02000, naipatupad ang European credit transfer system upang maisaayos ang mobilidad ng mga estudiyante.'